**.ee** on Eesti maatunnusega tippdomeen. Seda haldab Eesti Interneti Sihtasutus (EIS), mis on Majandus- ja Kommunikatsiooniministeeriumi ning Eesti Infotehnoloogia ja Telekommunikatsiooni Liidu (ITL) asutatud eraõiguslik sihtasutus.

Ülddomeenid
-----------

* com.ee – äriühingud äriseadustiku mõistes;
* pri.ee – füüsilised isikud;
* fie.ee – füüsilisest isikust ettevõtjad äriseadustiku mõistes;
* med.ee – meditsiiniasutused.

Ajalugu
-------

Domeen on kasutusel alates 1992. aastast. Kuni 2010. aasta juulini haldas domeeni ".ee" Eesti Hariduse ja Teaduse Andmesidevõrk EENet ja domeeni administraator oli akadeemik Endel Lippmaa. Juriidilistele isikutele kehtis ühe domeeni registreerimise piirang, eraisikutel puudus võimalus registreerida domeene otse .ee alla. Eraisikutel oli lubatud registreerida üks domeen "pri.ee". Registreerimine oli tasuta ja seda finantseeriti riigieelarvest.

Esimene .ee domeen registreeriti 3. juunil 1992. ning selleks oli Keemilise ja Bioloogilise Füüsika Instituudi aadress kbfi.ee.

Domeenireform
-------------

 *Pikemalt artiklis  Domeenireform*
5. juulil 2010 mindi üle uuele domeenikorrale. Registri halduse võttis EENetilt üle Eesti Interneti Sihtasutus. Uute domeenireeglitega saavad nii eraisikud kui välismaalased registreerida piiramatu arvu domeene otse .ee alla. Domeeninimede registreerimine toimub kahetasemeliselt, .ee domeeni registreerijate teenindamine on volitatud registripidajatele. Samuti lõpetati ka registri halduse kinnimaksmine riigieelarvest ning domeeni registreerimiseks kehtestati tasu.

.ee domeenireformi järel
------------------------

* 13. juunil 2011 võimaldati täpitähtedega õ, ä, ö, ü,  ja š, ž domeenide registreerimine, millega kaeti .ee domeeni all kogu Eesti tähestiku ulatus.
* 1. märtsist 2013 saab domeene registreerida ka kaheks või kuni kolmeks aastaks.
* 18. juulil 2013 anti EIS-ile rahvusvaheliselt üle .ee domeeni haldamise ülesanded. ICANN-i (Internet Corporation for Assigned Names and Numbers) direktorite nõukogu otsusega kanti EIS tippdomeenide rahvusvahelisse andmebaasi .ee domeeni haldajaks ehk sponsororganisatsiooniks. Sponsororganisatsiooni staatusega koondatakse kõik .ee domeeniga seotud haldusülesanded nii kodumaise kui ka rahvusvahelise internetikogukonna ees ühte asutusse.
* 6. jaanuaril 2014 käivitas EIS koostöös akrediteeritud registripidajatega DNSSEC teenuse - turbevõtmete süsteemi, mis tagab kasutaja suunamise veebilehele, mille aadress on veebibrauserisse sisestatud. Näiteks tagab DNSSEC, et sisestades veebibrauseri aadressiribale oma internetipanga veebiaadressi, ei suunata kasutajat sarnase väljanägemisega lehele, mille petturid on üles seadnud andmete ja paroolide varastamiseks.

### Domeenitasu

* .ee domeene saab registreerida üheks, kaheks või kolmeks aastaks. 1. jaanuarist 2017 on registripidajatelt küsitav domeeni registreerimise tasu vastavalt registreerimisperioodi pikkusele 6, 12 või 18 eurot. 2016. aastal oli registreerimise tasu vastavalt registreerimisperioodi pikkusele 7, 14 ja 21 eurot. Tasule lisandub käibemaks. Tasu domeeni registreerijale määratakse registripidajate poolt.

.ee domeenide statistika
------------------------

.ee domeenide koguarvu kui ka kalendripäeva jooksul registreeritud domeenide arvu saab jälgida reaalajas EIS-i kodulehel.

2023. aastal täitus 160 000 .ee domeeni registreeringut. 

### Populaarsed sõnad .ee domeenides

Domeeninimede lühiajalised trendid annavad ülevaate ühsikonnas aktuaalsetest teemadest. Üle 10-aastaste domeenide puhul on näha vähem kordusi ning rohkem unikaalseid märksõnu. Populaarsed on nii ehituse kui teemaga seotud märksõnad, aga ka kodu ja kooliga seotud sõnad. Kõige enam leiavad vanemates domeeninimedes kasutust järgmised sõnad:

1. auto
2. keskus
3. ehitus
4. kool
5. eesti
6. sport
7. maja
8. grupp, kodu
9. est,net
10. pro
11. abi
12. mets,service
13. pood
14. rent,trans
15. meister
16. projekt
17. car
18. euro
19. klubi
20. aed

Viited
------

1. ↑  Lippmaad loobuvad Eesti interneti kontrollist , ekspress.delfi.ee, 20.12.2012
2. ↑  "Kena verstapost: täna täitub .ee domeenil täpselt 30 aastat". *Eesti Interneti SA*. Vaadatud 25. oktoobril 2023.
3. ↑  "tiigrihüpe.ee registreerimisega toodi .ee domeenil käibele täpitähed". Originaali arhiivikoopia seisuga 4. märts 2016. Vaadatud 24. september 2014.
4. ↑   1. märtsist langeb .ee domeeni hind 11.8%
5. ↑  "Kuidas rakendada DNSSEC-i?". Originaali arhiivikoopia seisuga 4. märts 2016. Vaadatud 24. september 2014.
6. ↑
7. ↑
8. ↑  "Internetist leiad nüüd 160 000 .ee domeeni - millise loo see meile jutustab?". *Eesti Interneti SA*. Vaadatud 25. oktoobril 2023.

Välislingid
-----------

* IANA .ee whois
* Eesti Interneti SA
* Akadeemiliste domeenide edu.ee, lib.ee, org.ee ja vil.ee registreerimine EENet
* .EE domeeni IP aadressid
* EIS: Registrileping

### Artiklid

* Rebekka Lotman: "Eesti interneti valitseja Endel Lippmaa teeb ise veebireegleid" Postimees, 12. mai 2005
* "Mis muutub .ee domeeni registreerimisel?" E24, 26. aprill 2010
* ".ee domeenide haldamine toob miljoni kuus" E24, 29. aprill 2010
* "Uuele domeenikorrale minnakse üle 5. juulil" E24, 3. juuni 2010
* "Suurim registreerija hakkab ee-domeeni eest võtma 369 krooni" ERR, 11. juuni 2010
* "Kas sinu andmed lekkisid?" "Pealtnägija", ETV, 28. september 2011
* "Eestis ei tule ilmselt .ee kõrvale teisi domeene" ERR, 14. aprill 2012

Riikide tippdomeenid

**Aktiivsed:**
.ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .az  .ax  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bv  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cw  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .me  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .so  .sr  .ss  .st  .su  .sv  .sx  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw

**Määratud/kasutamata:**  .bv  .gb  .sj       **Reserveeritud/määramata:** .bl  .bq  .eh  .mf     **Kustutatud/kasutamine lõpetatud:** .an  .bu  .cs  .dd  .zr  .tp  .um  .yu       **IDN domeenid:**  .бг  .мкд  .рф  ‏.срб  ‏.укр